І бібліятэкары, і чытачы арганізавалі збор літаратуры. Адабралі самыя лепшыя кнігі. Першая партыя раманаў, энцыклапедый, пазнаваўчых выданняў была перададзена ў Шчучынскі псіханеўралагічны дом-інтэрнат для састарэлых і інвалідаў, што знаходзіцца ў аграгарадку Ляшчанка. Потым кнігі даставілі ў Васілішкаўскі дом-інтэрнат. Сваю бібліятэчку займелі і ў аддзяленні кругласутачнага знаходжання для пажылых і інвалідаў тэрытарыяльнага цэнтра сацыяльнага абслугоўвання насельніцтва ў гарадскім пасёлку Астрына.